Amenzi aspre pentru cei care folosesc materiale pirotehnice interzise de sărbători.
Cei care aleg să încalce legea ar putea primi amendă de până la 7.500 de lei. Comercianții pot primi închisoare de la trei luni până la un an în cazul în care încalcă prevederile legale.
Conform legislaţiei în vigoare, persoanele fizice nu au dreptul să deţină şi să utilizeze articole pirotehnice dacă nu fac dovada calităţii de artificier, respectiv de pirotehnician autorizat şi nu reprezintă o persoană juridică autorizată şi înregistrată conform prevederilor legale. Prin excepţie de la această regulă, doar persoanele care au împlinit vârsta de 16 ani pot deţine şi utiliza articole pirotehnice din categoriile 1 şi P1.Mai exact, vorbim despre Legea nr. 126 din 27 decembrie 1995 privind regimul materiilor explosive, care reglementează utilizarea materialelor pirotehnice. Persoanele care nu respect regulile legii anterior menţionate se pot alege cu o amendă care poate ajunge la 7.500 de lei. Sancţiunile contravenţionale cu amendă pot fi aplicate şi persoanelor juridice. În cazul persoanelor juridice, limitele minime şi maxime ale amenzilor se majorează cu 100%.De asemenea, sunt anumite cazuri în care se pedepsesc cu închisoare de la 3 luni la un an sau cu amendă, cum ar fi:1. efectuarea fără drept de operaţiuni cu articole pirotehnice;2. comercializarea articolelor pirotehnice din categoriile 1 şi P1 către persoane care nu au împlinit vârsta de 18 ani;3. comercializarea către publicul larg a articolelor pirotehnice destinate a fi utilizate de către pirotehnicieni.Articole pirotehnice din categoria P1 sunt articole pirotehnice, altele decât articolele pirotehnice de divertisment şi articolele pirotehnice de scenă, care prezintă un risc scăzut, conform Hotărârii 1102/2014 pentru clasificarea articolelor pirotehnice;Folosirea articolelor pirotehnice este interzisă în următoarele situaţii: